AJAKOHAST OTSE TAEVAST
Vaatate saadet "Ajakohast otse taevast"
ja see, millest räägime, ongi ajakohane otse taevast ka tänapäeval.
Nii on, sest Jumal on igavene ja Tema juures pole aega.
Sellest saame eriti aimu siis, kui üks päev taevasse jõuame -
aeg saab läbi ja seal pole enam ei ööd ega päeva, tunde ja minuteid.
Siis on vaid igavik.
Ja kuna Jumal on selline, siis kõik see, kes Ta on ja mida ütleb,
pole aegunud, vaid on igati ajakohane.
Osad püüavad küll öelda, et Piibel, Jumala Sõna,
kirjutati juba 2000 aastat tagasi, nii et sellest ei saa küll mingit šnitti võtta!
Täielik jama jutt!
Jumal ei muuda oma meelt,
vaid Ta on andnud nii iseenda kui oma Sõna
ja see kõik on vägagi ajakohane.
Ja ka Jumala Sõna lugedes tekkib ikka ja jälle tunne:
"Oi, see on midagi uut!", kuigi oled seda juba mitu korda lugenud.
Kas pole? See on alati ajakohane!
Märkasin hiljaaegu Piiblist sugupuude kohta lugedes...
Oled sa üldse nende vastu huvi tundnud?
Eeldavasti mitte, sest need tunduvad pisut igavad
ja sa ei jäta neid meelde, ega õpi neid pähe.
Kuid hakkasin mõtlema, et tegelikult on seal ju inimesed,
kes on kellegi pojad või tütred; see või teine esineb erinevas sugupuus.
Ja siis ma mõistsin, milline õnnistus see on,
kui Jumal on puudutanud kedagi ja see kandub nende kaudu edasi.
Nii et kanna sinagi hoolt selle eest,
et viiksid edasi seda, mida Jumal on sulle andnud,
sest Ta tahab, et ka su lapsed, lapselapsed, lapselapselapsed
ja omakorda kõigi nende lapsed jätkaksid sama teed põlvest põlve.
Kui Jumal räägib ustavusest,
siis Ta räägib selle levikust tuhandenda sugupõlveni.
Nii palju sugupõlvi pole veel küll olnud, aga see tähendab pikka aega.
Peame andma edasi seda, mida oleme ise Jumalalt saanud
ja mis Jumala Sõnas peitub.
Selles peitubki meie elu ja selle mõte.
Seetõttu püüame ka oma saadetes jagada evangeeliumi sel moel,
et see oleks ehe.
Sest tänapäeva inimesed vajavad seda,
nii nagu needki, kes tulevad nende järel -
nad vajavad teada, et Jumal pole hüljanud oma sõna,
vaid peab ustavalt kinni kõigest, mida on öelnud.
Kuid täna räägime taaskord põhialustest, mis kannavad me usuelu.
Aegajalt võib tunduda, et me usuelu käib üles-alla
või kulgeb kui sellisel mägimaastikul.
Kui oled kunagi käinud mägedes, siis...
Sa oled? - Ei. Mulle ei meeldi see üldse.
Kuid usuelu võib olla küll selline, et see liigub nii üles kui alla,
nii siia kui sinnapoole, tehes vahel ka ootamatuid pöördeid.
Samas võib see igati olla, et see, mida me ise pole plaanind',
on siiski osake Jumala plaanist me elude suhtes,
kuid samas annab Ta siis ka sellest juba ette teada.
Ta ei üllata sind kui lambist.
Ja kuigi mõned asjad võivad tulla kui üllatusena,
ei taha Ta sulle kuidagi stressi tekitada.
Samas - see, kes oled täna või mida täna teed,
ei pruugi olla see, kes oled 1-3 a pärast ja mida teed siis.
Jumal hakkab sulle juba varakult märku andma,
kui Tal on uued plaanid su suhtes, nii et saaksid harjuda nendega.
Rääkisime hiljaaegu Jumala kutsest, ettevalmistusest ja paika panemisest
ja sellest, kui oluline on olla kindel, et selle kõige taga on ikka Jumal.
Mis puudutab kogudusi, keda meie maal on nii mõni sada -
võiks olla muidugi rohkem ja seda ka uute koguduste näol,
kuid mis puudutab kogudusi, siis tundub,
et kui kogudus kuulutab end kohalikuks koguduseks,
kogeb ta ka enam vastuseisu.
Seetõttu pole see mingi mäng, mille käigus teha mida iganes,
vaid me peame olema kindlad oma tegudes
ja veelgi enam kindlad teadmises, et Jumal on selle kõige taga.
Sest kui Jumalat pole seal taga,
lase Tal esmalt kinnitada end, et koguduse rajamine on ikka Tema idee.
Samas aga võib ka lihtsalt palvegruppide näol tegutseda,
keda on isegi hea omada enne mõne koguduse rajamist.
Sinna võiks kuuluda 15-20 inimest,
enne kui mõnes kohas kuulutatakse välja uus kogudus,
kuhu Jumal tahab.
Kuid kõige tähtsam on siiski see, et Jumal ise kinnitab ja näitab,
et Ta on kogu selle loo taga.
Aga kuidas seda kindlaks teha ja teada, et Jumal on selle taga?
Kui mina ja meie,
kuigi Jumal kõnetas enne mind,
kuna tahtis, et oleksin valmis võtma vastutust ja juhtima -
loomulikult koos Piaga,
aga Jumal valmistas mu südant ette, andes esmalt kui ühe mõtte või tahte
liikuda teatud suunas.
Kui oleksin ise saanud valida, millal kolida tagasi Soome,
oleksin teinud seda palju varem.
Aga Jumal hoidis meid seal Rootsis kinni veel mitmeid aastaid.
Kuid veidi peale seda, kui olime lõpetanud piiblikooli
ja hakkasime iga nädal Rootsi ja Soome vahet käima,
hakkas ajapikku juurduma mõte,
et ehk oleks siiski parem kolida lõplikult tagasi Soome.
Ka osad me sõpradest kinnitasid seda ideed
ja see püsis jätkuvalt mu südames.
Kuni Jumal siis selle tunde me pastori kaudu lõplikult kinnitas
ja ma teadsin, et ma tean, et ma tean, et nüüd on Jumal rääkinud.
Küsimus on: "Kas alati peab nii kaua ootama?" Mitte alati.
Kuid meie olukorras võttis see enam aega.
Samas ei peagi me kohe pea eest vette hüppama,
kui mõne uue idee saame.
Pigem tuleb olla kindel, et see tõesti on Jumala tahe.
Teisalt aga võib olla ka risk,
et istume ja ootame kogu elu Jumala tahte ilmumist ja seda ei või.
Jah, on aegu, kus Jumal kinnitab ja me teame, et nüüd on Jumala aeg,
kus tuleb öelda, kas jah või ei.
Ja tänu Jumalale, kui selleks vastuseks on siis mõlemapoolne jah.
Soovides toetada TV7, võite helistada 900 1777 (hind 7 eur). Täname!
Kuid lisaks sellele on hea, kui Jumal meid veel erimoel kinnitab.
Ta saab seda teha.
Nii et kui sa saad vahel prohvetliku sõna, mis on ütlemata kallis
ja sa tead, et sa tead, et Jumal kinnitab selle läbi kõike seda,
mida Ta on juba varasemalt sulle öelnud või mida oled ise oma südames kandnud.
Ta kinnitab sind selles ja sa oled nii ütlemata tänulik.
Kuid aegajalt tuleb ka selliseid prohvetlikke sõnumeid,
mille kohta sa mõtled: oli see nüüd Jumalast või mis see oli?
See on igati OK tunda nii, kui kogu su olemus kahtleb
ja miski su sees ei leia kinnitust äsja kuuldud sõnale
ja sa mõtled, oli see nüüd Jumalast?
Sellistel puhkudel ütlen ma Jumalale:
"Jumal, kui see oli sõnum Sinult, siis palun ka kinnita seda.
Ma tean, et oled võimeline seda tegema."
Tea, et Jumal ei ole nii meeleheitel,
et ootaks sinult koheselt ja praegu iga prohvetliku sõnumi järgimist.
Me võime õppida tajuma, millal Jumal räägib
ja kuidas suunab meid tegema või andma teatud asju.
Kui aga su südames on kahtlused ja sa oled kuuldus ebakindel,
palu Jumalalt kinnitust.
Mis meisse puutub, siis meie polnud ebakindlad.
Samas aga Jumal siiski kinnitas meid, saates oma sulaseid me ellu,
kes hakkasid meid kinnitama.
Mäletan hästi, kui olime öelnud "jah" Jumalale
ja olime valmis kolima tagasi Soome,
siis meie "jah"'i ja kolimise vahele jäi veel tervelt aasta.
Sel samal "vahe-aastal" pidasime Ülestõusmispühade konverentsi Turus.
Üks vana Rootsi pastor, kes nüüd on juba Jumala juures,
tuli sinna kõnelema.
Teadsime, et ta on tore vend, hea jutlustaja ning armsa südamega.
Ta tuli sinna ühe prohvetliku vaimuga ja prohveteeris sisuliselt kogu nädalalõpu.
Ta helistas mulle veel peale konverentsigi ja ütles,
et siis ta alles mõistis, miks ta üldse pidi meile tulema.
See sõnum, mille ta andis, elab minus tänapäevani.
Ta rääkis meile Püha Vaimu läbi asjadest,
mis olid meile väga südamelähedased.
Ehk siis ei midagi üllatavat.
Ta ütles: "See töö, millega alustate, peab olema kui relvaladu."
Sa ju tead, mida relvadega tehakse - nendega võideldakse!
Ja ühtlasi me ka teame, mis meie relvadeks on.
Nendeks on: Jumala Sõna, Püha Vaimu vägi ja võidmine,
Jeesuse veri ja nimi jne.
Nii et ta kinnitas meid ja ütles,
et osa meie tööst on varustada inimesi "relvadega",
et nad võiks pidada vaimulikku sõda, vabastada inimesi
ning seista vastu Saatanale.
Et siis sellistest asjadest rääkis ta meile.
Ühtlasi ütles ta ka seda,
et me töö peab olema kui armastuse oaas.
Sest Jumal on armastus.
Seetõttu tuleb anda maad Jumala armastusele ja Vaimule,
jagades rahvale seda, mida Jumal on meile endile andnud.
Seda nii meie omavahelistes suhetes kui mujalgi - koguduses jne.
Seda selleks, et uskmatud mõistaks,
et meil pole mingeid muid motiive kui vaid see, et jagada nendega Jeesust.
Seetõttu oleme nii ütlemata tänulikud,
kui inimesed on tulnud eripaigust ja öelnud:
"Me kogeme siin sellist armastust!"
Ja me mõtleme: kas tõesti?
Sest paljud arvavad,
et kõik usuga seonduv on vaid käsud ja keelud,
kuid see pole nii - see taandub eelkõige armastusele.
Lisaks sellele tuli me oma pastor, kes rääkis kui leivakojast.
Et me töö on seotud kui leivakojaga.
Mõistsime seda kui Jeesuse töö näol, kes samuti jagas sünagoogis toidust,
tuues esile taevalikke ilmutusi.
Ta jagas Jumala Sõna kui leiba.
Jeesus ise ongi kui Jumala leib ja meie töö ongi jagada seda.
Oleme püüdnud seda ka teha, rõhutades igas oma tegevusvaldkonnas,
et kõik me sõnad, teod ja tegemised peavad olema värsked ja ajakohased.
Siis tuli keegi teine, kes rääkis majakast, mis annab valgust.
Ütles, et teie jaoks on värav valla.
Nii et tänu Jumalale selliste asjade eest,
mis on väga olulised mõnda uut asja alustades.
Sest siis sa tead, et see polnud vaid 1-2 inimese idee,
vaid Jumal ise kinnitab ja saadab erinevaid inimesi julgustama.
Mis puudutab teletööd, siis see tuli samuti tasahilju.
Mäletan hästi, kuidas üks ameeriklannast jutlustaja,
kes elas tol ajal Rootsis
ja õpetas väga palju palvest, olles ka ise tugev palveinimene.
Ta käis me koguduses külas ja ütles mulle jumalateenistuse ajal:
"Hakan, sama selgelt, kui näen sind siin esireas istumas,
näen ma sind ka teleekraanil kellegagi vestlemas."
Ta ütles, et ei näinud, kes see "keegi" oli - kas mõni poliitik või kes iganes,
aga ta nägi mind teleekraanil.
Pastor Ulf Ekman sai samuti selle kohta ühe ilmutuse,
kui nägi ühte pilti ja koges, kuidas Jumal ütles,
et Hakan saab olema kaasatud ka teletöösse.
Nii et nii see Jumal meid kinnitab.
Samas on kõik see tulnud väga loomulikult -
me pole kuidagimoodi pidanud selle nimel ponnistama või pingutama,
vaid see on olnud puhas rõõm teha kõiki neid asju.
Just. Ja tagasi vaadates imestame isegi, kuidas see kõik on olnud võimalik?
Mõeldes osade me aastakonverentside ja nende näitude peale,
oleme kõik olnud hämmingus ja ühel nõul küsimuses:
"Kuidas see üldse on võimalik?"
Me keegi pole sellest aru saanud,
kuid Jumal on kindlasti vaadanud me peale ja muhelenud.
Nii et on tore, kui Jumal on ka mängus.
Kuid rääkides nüüd sellest, et tahame rajada tugevaid usualuseid
nii iseenda eludes, kogudustes kui kõigil meie maadelgi,
siis tuleb käiku lasta teatud alustalad, mille kohta oleme saanud õpetust
ja millele hakkame rajama oma kogudust.
Mäletad sa Pia, neid alustalasid veel?
Palve.
Palve oli üks neist.
Kuid teine asi, mida oleme veel esile toonud, on ülistus,
sest jumalateenistustel ju ikka ülistatakse.
Nii et oleme rõhutanud seda,
et tahame rajada koguduse palvele ja ülistusele.
Usun, et palve on midagi, mida ei tohiks alahinnata.
Palve on see, mis on läbi aegade viinud Jumala tööd edasi
ja seda mitte vaid Uues Testamendis, aga ka Vanas Testamendis.
Palve pole muidugi vahend, mille kaudu sundida Jumalat midagi tegema,
aga samas on meil siiski võimalus öelda:
"Jumal, Sa ise oled öelnud!"
Ta tahab, et seisaksime Ta Sõna peal ja tooksime selle esile.
Nii et me kuulutame Jumala ees Tema enda poolt antud lubadusi.
Samas aga ei saa Teda millekski sundida.
Pigem saame teha Temaga koostööd, mis on hoopis teine tera.
Jumal igatseb palve läbi ühtsuse ja läheduse järele.
Ma tean küll, et mehed ja naised on selles osas erinevad,
aga naised igatsevad ühiste vestluste järele oma meestega.
Soomes on see üsna suur probleem, sest öeldakse, et Soome mees ei räägi.
No eks me ikka räägime ja õpime seda üha enam tegema,
kuid oluline on mõista, et naised vajavad taolist ühtsust
ja omavahel suhtlemist, kas pole?
On. See on ütlemata tore lugu, kui saab omavahel rääkida.
Jumal on loonud nii mehed kui naised
ja seetõttu igatseb ka Tema kuulda meist.
Ta tahab kuulda me häält;
tahab olla koos meiega ja arutada ning rääkida.
Loodetavasti anname Talle siis ka pisut enam rääkimisvõimalust,
et Temalgi oleks võimalust sõna sekka öelda.
Sest palve ei tähenda vaid pidevat palvetamist ja paastumist -
mida tuleb muidugi ka aegajalt teha,
et oma tahe läbi suruda,
vaid eelkõige muudab palve meid ja mitte Jumalat.
Paastumine ei muuda Jumalat, vaid see muudab sind.
Ühtlasi näitab see Jumalale, et kui Ta Vaim vahel märku annab,
oled valmis loobuma sellest maisest, et saada osa millestki enamast
ja keskenduda veelgi enam Jumalale.
Seetõttu on oluline rajada oma tegevus nii palvele kui ka ülistusele.
Tahame täna õhtul võtta enam aega palveks,
enne kui "Head aega!" ütleme,
mistõttu vaadake meid taas järgmisel nädalal,
kui jätkame samadel teemadel ja te võite saada palju olulist infot,
mis tuleb teile ainult kasuks.
Kuid see kõik oleks täiesti tühine, kui Jeesus ei elaks me südameis!
Jah, me võime olla religioossed ja tegeleda nö usuasjadega,
kuid sest' pole mingit tolku, kui Jeesus ise ei ela me südameis.
Seetõttu saab kõik alguse sellest, kui Jeesus tuleb su ellu.
Tahame sind aidata selles.
Teame, et paljud me vaatajad on juba Jeesuse vastu võtnud
ja palunud päästepalve,
aga kui sina veel ei ole, siis tee seda just praegu.
Tahan paluda ühe väikese palve ja sina korda koos Piaga minu järel.
Tee seda kogu südamest
ja tea, et kui sina avad ukse, tuleb Jumal ka sisse.
Nii et palu koos meiega:
Jeesus Kristus,
tänan Sind,
et võin tulla Sinu juurde
ja tunnistada oma suuga,
et usun Sinusse.
Ma usun, et surid minu eest
ja maksid minu patuvõla.
Seetõttu palun, Jeesus,
et laseksid mul kogeda,
kuidas su veri puhastab mind
kõigist minu halbadest tegudest
ja minust saab Jumala laps.
Anna mulle andeks, Issand.
Tunnistan,
et tänasest alates
oled Sina minu Issand
ja mina Sinu laps.
Jeesuse nimel,
aamen.
Armas sõber, kuulutan sulle, et su patud on sulle andeks antud.
Jeesus on tulnud su ellu ja elab nüüd su südames.
Hakka kiitma ja tänama Teda, aga räägi sellest muutusest teistelegi.
Võta meiega ühendust, et võiksime veel palvetada su eest
ja saata sulle ka materjale, mis aitavad sind su usutee alguses.
Kohtume taas nädala pärast! Kõike head!
Anne-Ly Raukas